Bejaarde ontsnap ternouernood aan brand | Netwerk24
Deur Alzane Narrain 22 April 2019 11:32
’n Bejaarde man van Bloemfontein is gelukkig om te leef nadat sy huis aan die brand geraak het.
Een van die vertrekke van die huis in Bochabela, Bloemfontein, wat afgebrand het. Foto: Verskaf
Die man, in sy 70’s, het ernstige besering opgedoen en al sy besittings verloor toe sy huis in die Bochabela-woonbuurt afgebrand het.
Russel Meiring, ER24-woordvoerder, sê met die paramedici se aankoms Saterdagmiddag omstreeks 15:30 by die huis in Mankwestraat was die brandweer reeds op die toneel.
Die man het op die sypaadjie buite sy huis gesit. Hy is op die toneel vir erge rookinaseming behandel en toe na ’n hospitaal geneem.
Volgens ooggetuies was die man nog in sy huis toe dit begin brand het. Dit is nog onduidelik hoe hy van die brand ontsnap het.
Meer oor: Russel Meiring | Bloemfontein | Brand
Polisie help kollega wat als in brand verloor het
Oorsaak van brand by skoolsaal nog nie bekend